«Франциа ала Украина арратә техника аҭара афакт аҭагылазашьа аҧсахуам, аха, убри амшала аукраин жәлар ргәаҟра иаҳа кыраамҭа инагӡахоит», — иҳәеит Урыстәыла ахада ипресс-спикер Дмитри Песков.
«Франциа мацара алацәажәара ахәҭам ҳәа сгәы иаанагоит. Европагьы, НАТОгьы, Америкагьы Украина жәабала амиллиард адоллар рыхә абџьар арҭахьеит», — иҳәеит Песков.
Дмитри Песков абас дахцәажәеит Франциа ахада уажәааны идикылаз аӡбара. Украина ахада Зеленски ҭелла даниацәажәоз Макрон ишиҳәаз ала, Украина Франциантә акәылӡтехника аиуеит.